RaptorDB - the Key Value Store - CodeProject 11,176,223 members (64,220 online)
Last Visit: 31-Dec-99 19:00 Last Update: 25-Jan-15 12:33Refresh1234567891011 Next » Stoepstorie 10: Devondale tot Kameel – De Oude Huize and our new chapter at Kameel Huise tussen Treine en tussen Spore
Posted on May 5, 2018 May 25, 2018 by deoudehuizeyard
Stoepstorie 10: Devondale tot Kameel
Al ooit gehoor van Devondale?
Die stasie is 25km vanaf Kameel. Vandag is daar min oor van die eens tuiste en besigheid van my Oupa Victor en Ouma Hester. Na hulle huwelik het hulle Devondale Store besit en in die huis langs die winkel gewoon. In die goeie dae van Devondale was daar die watertenks waar die stoomtreine water gevat het. Ek onthou nog die ou Convent wat een van die groot geboue in die omgewing was.
Wanneer daar by die familie op Kameel gaan kuier is, het oupa en ouma met die motorfiets en side-car gery.
Oupa Victor op die motorfiets reg om die pad te vat Kameel toe, maardaar was darem tyd vir ‘n foto sessie.
Dan was dit Ouma Hester se beurt in die syspan. Sou wat wou gee om daardie hoed van nader te kon besigtig.
Ouma op die motorfiets. Kyk die leer kamaste. In my opinie sien ons altyd ons oumas en oupas as baie streng maar as ek so na die foto’s kyk haal ek my hoed vir hulle af. Niks kon hulle onderkry nie.
Ek is seker hulle het by al die bekendes van die omgewing gekuier. Aunt Ethel (oupa se suster) en Uncle Rex Collins het, net oorkant die spoor op Devondale, gewoon. Ek is seker dat daar ook gekuier is by Uncle Alfi and Ant Nellie Fincham, wat op Kinderdam gewoon het. Ook onthou ek die Starkes van Curnow. Daar was die Barlow’s (my ouma en ouma aan moederskant) van Langverwag.
Pa Gerald het altyd vertel van die spook op Devondale – ouma en oupa het na die 4 uur tee gaan stap. Toe hulle terug kom was die tafeldoek onder die koppies en teepot uitgetrek en bo-oor alles gegooi, sonder dat iets uit sy plek was. Daar was natuurlik die fosfor-ligte op die drade waarvan Ma Floss vertel het.
Groot-Oupa Alfred Ernest is in 1937 oorlede en Oupa en Ouma Fincham het toe Kameelbult toe getrek.
Die dae op die plaas was gevul met daaglikse plaas aktiwiteite. Die eerste trekker was ‘n groot aanwins.
Kameel het ‘n winkel gekry – Mr McKay se winkel. Mr McKay was natuurlik Tannie Glen se pa. Hy het vir jare die winkel besit, maar die beste was die stories oor die mak kraanvoël, Jock, wat almal gejaag het.
Oom Ernest en Tannie Glen op hul troudag. Tannie Glen was ‘n legende in die plaaslike poskantoor waar sy vir jare gewerk het.
Die winkel is later jare deur Oom Daan en tant Lizzi bedryf. Nadat hulle vertrek het, het oom Russel en tannie Corrie Olewage die winkel bedryf. Later jare sou my ouers die winkel bedryf. Nadat hulle genoeg gehad het, het Patrick, my broer die winkel bedryf en later jare het hy dit verhuur. Toe die laaste huurders van die winkel hom, na vele kere gesoebat het om die winkel terug te neem, het hy die bul by die horings gepak en die deure van Wilrick Kontrei winkel geopen.
Kameel se “Mall” ‘n kontrei-winkel, posagentskap, ATM en die bottelstoor
Daar was ook die Italiaanse kryggevangenes wat op die plaas kom uithelp het na die Tweede Wêreld Oorlog. Pa Gerald het hulle by Zonderwater gevangenes gaan haal en weer teruggevat. Renato het vir baie jare kontak met die familie gehou.
My Pa, Gerald staan links
Pa Gerald, Oupa Victor, Ouma Hester, Jean voor en die Italiaaners.
Oupa Victor is in 1954 oorlede en ouma het die Cafee langs die treinspoor begin.
Kameel is een van die dae ek en Hennie se nuwe tuiste ons hoop om in die voetspore van ons ouers, groot-ouers en geliefdes te kan stap.
Sandra en Hennie
Categories#smalltown, #smalltownrevitalization, #smalltownsmatters, #Travel, #Travel Writing, Afrikaans, Devondale, Family, Fincham, Heritage, History, Housing complex, kameel, North West Province, Stoepstories, Travel, Travel Companion, Uncategorized
13 Replies to “Stoepstorie 10: Devondale tot Kameel”
Omigoodness, beteken dit you’re leaving Harrismith and trekking to Kameel? That will be a big loss to HS!
Good morning things happened so fast. We sold our house and will move to Kameel end of August. A new chapter in our book
Well that’s sad but also exciting! Some people sommer sit and some people make things happen! We better warn Kameel to brace itself!!
All the very best and THANK YOU for the vooma and care and interest and involvement you injected into the old dorp.
Eileen Koeberg says:
Ek geniet altyd julle stories!alles van die beste met die trek Kameel toe !Eileen
Baie dankie Eileen. My grootste kopseer is die oppad😄
Elna Elphinstone says:
Belewenis.. Het fit so baie geniet en ook die foto’s.. Ons voor vaders was ongelooflike mense met vasbyt en moed.. Baie vir al die vertel.. Julle gaan nuwe geskiedenis en lewe maak en julle lewens gaan so verryk word.. Jy.. Sandra en Hennie is 2 wonderlike mense.. Julle het my respek en be wondering!! Geluk en seën en ongelooflike ondervinding in KAMEEL!!
Baie dankie Elna die kiekies van ouds het n bekoring.
Jy is bevoorreg om al die fotos te besit, en sulke stories te deel. Voorreg om julle te ken.
Baie dankie Eddie dit is voorwaar n voorreg
Geniet die stories! Hoe lyk dit met n boek waarin al die stories is?
Pingback: 52 Week Challenge nr 2: Kameel 250 Rally – De Oude Huize and our new chapter at Kameel Huise tussen Treine en tussen Spore
Previous PostPrevious Stoepstorie: 9 Kameel Huise tussen treine en tussen spore
Next PostNext Stoepstorie 11: Naamborde en Padpredikante wat elk sy eie storie vertel